**Ministru kabineta rīkojuma projekta**

**“Par finanšu līdzekļu piešķiršanu no valsts budžeta programmas “Līdzekļi neparedzētiem gadījumiem”” sākotnējās ietekmes novērtējuma**

**ziņojums (anotācija)**

|  |
| --- |
| **Tiesību akta projekta anotācijas kopsavilkums** |
| Mērķis, risinājums un projekta spēkā stāšanās laiks  | Ministru kabineta rīkojuma projekta “Par finanšu līdzekļu piešķiršanu no valsts budžeta programmas “Līdzekļi neparedzētiem gadījumiem” (turpmāk – rīkojuma projekts) mērķis ir papildu finansējuma piešķiršana Zemkopības ministrijai, lai valsts zinātniskā institūta “Pārtikas drošības, dzīvnieku veselības un vides zinātniskais institūts “BIOR”” (turpmāk – institūts “BIOR”) zivju audzētavas “Tome” filiālē “Kārļi” (turpmāk – ZA “Kārļi”) un ZA “Kārļi” nodaļā “Brasla” (turpmāk – ZA “Brasla”) veiktu ūdenskrātuvju aizsprostu konstrukciju remontdarbus avārijas seku likvidēšanai un turpmāko avārijas risku novēršanai.Rīkojuma projekts stāsies spēkā pēc tā publicēšanas oficiālajā izdevumā “Latvijas Vēstnesis”. |

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Zemkopības ministrijas iniciatīva |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Institūta “BIOR” ZA “Kārļi” un ZA “Brasla” ir valsts īpašums, kas nodots institūta “BIOR” pārvaldīšanā. ZA “Kārļi” ar nodaļu ZA “Brasla”, īstenojot Zivju resursu mākslīgās atražošanas plānu 2017.–2020. gadam, ik gadu nodrošina ap 5 milj. gab. nēģa kāpuru, laša un taimiņa mazuļu un smoltu, strauta foreles un ceļotājsīgas mazuļu krājumu papildināšanu Gaujas baseina ūdenstilpēs. Nodrošināt šo abu zivjaudzētavu darbību ir ļoti būtiski kopējās Latvijas zivju resursu atražošanas politikas īstenošanā, tāpēc lielas bažas rada minēto zivju audzētavu hidrotehnisko būvju tehniskais stāvoklis, kas 2019.gada maijā ZA “Kārļi” jau izraisīja ūdenskrātuves aizsprosta avāriju.Saskaņā ar institūta “BIOR” sniegto informāciju 20.05.2019. Kārļu ūdenskrātuves aizsprostam notika avārija – pārlūza aizvaru balsts, tā ka tika aizskalotas divas aizvaru rindas. Pēc ūdenskrātuves aizsprosta avārijas ūdens līmenis ūdenskrātuvē strauji nokritās līdz kritiskajam līmenim. Ūdens padeve ZA “Kārļi” tika atjaunota aptuveni stundas laikā. Pēc ūdens padeves atjaunošanas uz audzētavas ūdens ņemšanas vietu plūda ūdens un dubļu maisījums. Audzētavā ieplūstot netīrajam ūdenim, piesērēja baseinu padeves caurules un baseinu noteces sieti. Pēc avārijas seku daļējas likvidēšanas tika konstatēts, ka ir cietuši zivju mazuļi, kam tikko bija iesācies barošanas posms. Tas radīja zaudējumus, kā arī pastāvēja draudi neizpildīt atražošanas plānā 2019. gadam noteikto zivju mazuļu audzēšanas apjomu.Lai novērstu avārijas atkārtošanos, ir nepieciešama Kārļu ūdenskrātuves un ZA “Kārļi” ūdens ņemšanas vietas padziļināšana, vienlaikus veicot arī aizsprosta remontu. Aizsprosta konstrukcijas tiek ekspluatētas jau daudzus gadus. 19.09.2000. tika noslēgts savstarpējās sadarbības līgums Nr.1/09 starp Zemkopības ministriju, ZA “Kārļi” un SIA “Amatas HES”. Tas paredz Amatas ūdenskrātuves, zivju ceļa un dambja (aizsprosta) kopīgu apsaimniekošanu un uzturēšanu. Kopīgi apsaimniekojamā teritorija pieder Zemkopības ministrijai (kadastra Nr.42460080033). Kopš 2001. gada tajās nav bijis kompleksa kapitālā remonta. ZA “Kārļi” 23.07.2018. Tehniskās apsekošanas atzinumā tika konstatēti būtiski defekti un bojājumi, kas bīstami mazina vairāku konstrukciju mehānisko stiprību:1) būves konstrukcijas kopumā neatbilst Būvniecības likuma 9. panta ”Būtiskas būvei izvirzāmas prasības" noteiktajiem nosacījumiem. Ja netiks īstenoti konkrēti inženiertehniskie pasākumi konstrukciju saglabāšanā un atjaunošanā, pastāv straujas defektu paplašināšanās risks – balsta konstrukciju nobrukums;2) aizsprosta konstrukcijas tiek ekspluatētas daudzus gadus bez kompleksa kapitālā remonta. Virsmu drupšana un erozija norāda uz sala ietekmi vai sarūsējošu armatūru. Šāda veida bojājumi vienmēr ietekmē izskatu, kā arī veicina svešu substanču iekļūšanu konstrukcijā. Vilcināšanās ar kapitālo remontu strauji pasliktinās būves kapitālo konstrukciju tehnisko stāvokli un noturību.Ja netiks īstenoti konkrēti inženiertehniskie pasākumi konstrukciju saglabāšanā un atjaunošanā, pastāv defektu paplašināšanās risks – krasta balsta konstrukciju nobrukums. Par nepieciešamo aizsprosta remontu 2018. gadā tika informēts zemkopības ministrs ZA “Kārļi” apmeklējuma laikā. Arī ZA „Brasla” 25.07.2018. Tehniskās apsekošanas atzinumā konstatēts, ka betona un tērauda stiegrojuma korozijas un būtisku izskalojumu dēļ ir samazināta krasta atbalstsienu un starpbalsta nestspēja, tāpēc to turpmāka ekspluatācija nav droša. Krasta atbalstsienas konstrukcijas ir avārijas stāvoklī un neatbilst Būvniecības likuma 9. panta “Būtiskas būvei izvirzāmas prasības” noteiktajiem nosacījumiem. Konstrukciju tehniskais stāvoklis vērtējams kā neapmierinošs.Analizējot tehniskās apsekošanas rezultātus, noskaidrots, ka būves apsekotās balsta konstrukcijas kopumā neatbilst Būvniecības likuma 9. panta “Būtiskas būvei izvirzāmas prasības” nosacījumiem. Balsta konstrukciju tehniskais stāvoklis vērtējams kā neapmierinošs. Ja netiks īstenoti konkrēti inženiertehniskie pasākumi konstrukciju saglabāšanā un atjaunošanā, pastāv straujas defektu paplašināšanās risks – balsta konstrukciju nobrukums.Balsta konstrukcija atrodas avārijas stāvoklī – negatīvas pārmaiņas konstrukciju elementu tehniskajā stāvoklī, kuru dēļ draud iestāties pēkšņi neprognozējams pilnīgs vai daļējs nestspējas zudums – nobrukuma risks ar iespējamām cilvēku traumām. Nekavējoties ir jāizstrādā avankameras atbalsta konstrukcijas atjaunošanas būvprojekts atbilstoši būvnormatīvu LBN 207-15 “Ģeotehniskā projektēšana” un LBN 203-15 “Betona būvkonstrukciju projektēšana” normu prasībām.Apsekotās konstrukcijas tiek ekspluatētas daudzus gadus bez kompleksa kapitālā remonta. Virsmu drupšana un erozija norāda uz sala ietekmi vai sarūsējošu armatūru. Vilcināšanās ar kapitālo remontu strauji pasliktinās būves kapitālo konstrukciju tehnisko stāvokli un noturību.Lai veiktu ZA “Kārļi” un ZA “Brasla” vitāli svarīgos remontdarbus aizsprosta avārijas seku likvidēšanai un iespējamā riska novēršanai, institūts “BIOR” izvērtēja saimnieciski visizdevīgākā iepirkuma piedāvājumu par viszemāko cenu. ZA “Kārļi” aizsprosta konstrukciju remontdarbiem tika izvēlēts pretendents SIA “8 CBR”. Tās Elektronisko iepirkumu sistēmā iesniegtajās tāmēs kopā ar plānoto darbu kalendāro grafiku darbu kopējās izmaksas aprēķinātas 69 996,50 EUR (ar PVN) apmērā.Savukārt ZA “Brasla” paredzamajiem remontdarbiem institūts “BIOR” ir aprēķinājis un sagatavojis aizsprosta konstrukciju un avankameras remontdarbu tāmi par 54 625,38 EUR (ar PVN). Turpmāk plānots sagatavot dokumentus iepirkuma izsludināšanai.Tādējādi ZA “Kārļi” un filiāles ZA “Brasla” aizsprosta konstrukciju remontdarbiem, lai novērstu avārijas sekas un turpmāko avāriju risku, 2020. gadā no valsts budžeta programmas 02.00.00 “Līdzekļi neparedzētiem gadījumiem” papildus nepieciešami 124 621,88 EUR (ar PVN). |
| 3. | Projekta izstrādē iesaistītās institūcijas un publiskas personas kapitālsabiedrības | Zemkopības ministrija un institūts “BIOR” |
| 4. | Cita informācija | Nav. |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Projekts šo jomu neskar. |
| 2. | Tiesiskā regulējuma ietekme uz tautsaimniecību un administratīvo slogu | Projekts šo jomu neskar. |
| 3. | Administratīvo izmaksu monetārs novērtējums | Projekts šo jomu neskar. |
| 4. | Atbilstības izmaksu monetārs novērtējums | Projekts šo jomu neskar. |
| 5. | Cita informācija | Nav. |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Rādītāji | **2020.gads** | Turpmākie trīs gadi (*euro*) |
| **2021.** | **2022.** | **2023.** |
| saskaņā ar valsts budžetu kārtējam gadam | izmaiņas kārtējā gadā, salīdzinot ar valsts budžetu kārtējam gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru 2021. gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru 2022. gadam | izmaiņas, salīdzinot ar vidēja termiņa budžeta ietvaru 2022. gadam |
| 1 | 2 | 3 | 4 | 5 | 6 | 7 | 8 |
| 1. Budžeta ieņēmumi | **0** | **0** | **0** | **0** | **0** | **0** | **0** |
| 1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi | 0 | 0 | 0 | 0 | 0 | 0 | 0 |
| 1.2. valsts speciālais budžets |  0 |  0 |  0 |  0 |  0 |  0 |  0 |
| 1.3. pašvaldību budžets |  0 |  0 |  0 |  0 |  0 |  0 |  0 |
| 2. Budžeta izdevumi | **0** | **124 622** | **0** | **0** | **0** | **0** | **0** |
| 2.1. valsts pamatbudžets | 0 | 124 622 |  0 |  0 |  0 |  0 |  0 |
| 2.2. valsts speciālais budžets |  0 |  0 |  0 |  0 |  0 |  0 |  0 |
| 2.3. pašvaldību budžets |  0 |  0 |  0 |  0 |  0 |  0 |  0 |
| 3. Finansiālā ietekme | **0** | **–124 622** | **0** | **0** | **0** | **0** | **0** |
| 3.1. valsts pamatbudžets | 0 | –124 622 |  0 |  0 |  0 |  0 |  0 |
| 3.2. speciālais budžets |  0 |  0 |  0 |  0 |  0 |  0 |  0 |
| 3.3. pašvaldību budžets |  0 |  0 |  0 |  0 |  0 |  0 |  0 |
| 4. Finanšu līdzekļi papildu izdevumu finansēšanai (kompensējošu izdevumu samazinājumu norāda ar "+" zīmi) | **0** | **124 622** | **0** | **0** | **0** | **0** | **0** |
| 5. Precizēta finansiālā ietekme | X |  0 |  X |  0 | X |  0 |  0 |
| 5.1. valsts pamatbudžets |  0 |  0 |  0 |  0 |
| 5.2. speciālais budžets |  0 |  0 |  0 |  0 |
| 5.3. pašvaldību budžets |  0 |  0 |  0 |  0 |
| 6. Detalizēts ieņēmumu un izdevumu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā) | Detalizēti izdevumu aprēķini sniegti anotācijas 1.pielikumā – zivju audzētavas “Kārļi” aizsprosta remontdarbu tāme avārijas seku likvidēšanai, 2.pielikumā – zivju audzētavas “Brasla” aizsprosta remontdarbu tāme iespējamā avārijas riska novēršanai – un 3.pielikumā – zivju audzētavas “Brasla” avankameras remontdarbu tāme iespējamā avārijas riska novēršanai. |
| 7. Amata vietu skaita izmaiņas | Projekts šo jomu neskar. |
| 8. Cita informācija | Izdevumi tiek segti no valsts budžeta programmas 02.00.00 “Līdzekļi neparedzētiem gadījumiem”.Institūtam BIOR nav pieejami pašu līdzekļi zivju audzētavu darbības (tai skaitā hidrobūvju) uzturēšanai un to kapitālo remontu izdevumu segšanai. Šo audzētavu uzdevums ir nodrošināt valsts zivju resursu atražošanu publiskajos ūdeņos, tāpēc institūtam BIOR neveidojas pašu ieņēmumi no maksas pakalpojumiem, kas varētu nodrošināt šādu darbu veikšanu. Ievērojot Zivju resursu mākslīgās atražošanas plānu 2017.–2020.gadam un Zemkopības ministrijas un institūta BOR savstarpēji noslēgto līgumu (pieejams:<https://www.zm.gov.lv/zemkopibas-ministrija/statiskas-lapas/valsts-parvaldes-uzdevumu-delegesanas-ligumi?nid=1209#jump>), no valsts budžeta tiek segti izdevumi tikai saistībā ar zivju audzēšanu, un ierobežotās dotācijas dēļ ietver tikai darba algas, zivju barības, zāļu un zivju ikru iegādi, kā arī administratīvās izmaksas, netiešās izmaksas un nolietojuma izmaksas, taču nav pietiekami hidrobūvju uzturēšanas un remonta nodrošināšanai. Arī Eiropas Jūrlietu un zivsaimniecības fonds neparedz iespējas un atbalsta pieejamību tādiem projektiem, kas ietvertu valsts zivju audzētavu darbības uzturēšanu un to kapitālā remonta izdevumus. |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| Projekts šo jomu neskar. |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| Projekts šo jomu neskar. |

|  |
| --- |
| **VI. Sabiedrības līdzdalība un komunikācijas aktivitātes** |
| Projekts šo jomu neskar. |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Zemkopības ministrija, institūts “BIOR” |
| 2. | Projekta izpildes ietekme uz pārvaldes funkcijām un institucionālo struktūru.Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Projekts šo jomu neskar. |
| 3. | Cita informācija | Nav. |

 Zemkopības ministrs K.Gerhards

Bārtule 26481730

Inese.Bartule@zm.gov.lv